**Klubbmiljø**

I Bryne FK skal vi ha åpenhet og et inkluderende miljø, der alle føler seg   
velkomne.   
Klubbhuset skal være en naturlig samlingsarena for både barn, ungdom og voksne. Derfor bør klubbhuset, spesielt 2. etasje, være tilgjengelig og åpent slik at en kan samles her både før og etter treninger og kamper.

Med et mer åpent og tilgjengelig klubbhus vil flere få tilhørighet med klubben, og vi kan lykkes enda bedre med klubbens utviklingsmål for bredden ”flest mulig, lengst mulig, best mulig”.

Trivsel og tilhørighet er nøkkelord i klubbmiljø. Initiativ og praktisk gjennomføring kan både breddeutvalg og det enkelte kull stå for, og så må klubben være positive til de forslag og initiativ som kommer.

Et eksempel på et sosialt tiltak, er de samlingene vi har hatt knyttet til TV- sendte Premier League- kamper. Dette samler unger og voksne i en trygg og inkluderende ramme, og virker positivt for klubbmiljøet.

Klubbmiljøet i Bryne FK skal følge kjerneverdiene våre Respekt, Samhold og Kjærlighet. Alle skal føle seg like mye verdt og bli respektert, og vi skal jobbe for et sterkt samhold. Slik kan vi også øke kjærligheten til klubben og spillet. Det er Bryne FK tjent med.